Andrejus Kozyrevas

Andrejus Kozyrevas (, g. 1951 m. kovo 27 d. Briuselyje) – rusų politikas, diplomatas, verslininkas. Buvęs Rusijos užsienio reikalų ministras, 1-ojo ir 2-ojo šaukimo Rusijos valstybės dūmos deputatas.

 Biografija 
1974 m. baigęs Maskvos tarptautinių santykių institutą (МГИМО), dirbo TSRS URM tarptautinių organizacijų valdyboje, 1986–1988 m. čia vadovavo skyriui, vėliau – buvo šios valdybos viršininkas. 1977 m. apsigynė istorijos mokslų kandidato disertaciją tema „Jungtinių Tautų vaidmuo vystant nusiginklavimą“.

1990 m. spalio 11 d. paskirtas RTFSR užsienio reikalų ministru, gruodžio mėn. jam suteiktas Nepaprastojo ir įgaliotojo pasiuntinio diplomatinis rangas. 1993 m. spalio mėn. paskirtas Rusijos Federacijos saugumo tarybos nariu.

1993–2000 m. dvi kadencijas Murmansko srityje buvo renkamas Rusijos Federacijos Valstybės Dūmos deputatu.

1996 m. sausio 5 d. atleistas iš Užsienio reikalų ministro pareigų. Nuo 1998 m. buvo JAV korporacijos „ICN Рharmaceuticals“ direktorių tarybos narys, nuo 2000 m. – farmacijos korporacijos „ICN“ direktorius Rytų Europai. 2007 m. pradėjo vadovauti „Investtorgbanko“ (Инвестторгбанк) direktorių tarybai. 2012 m. Lietuvos bankas neleido šiam bankui steigti savo atstovybės Lietuvoje.  (15min.lt inf.)

Nuo 2012 m. su šeima gyvena Majamyje (JAV), kritikuoja politinę sistemą Rusijoje ir prezidento V. Putino veiklą.Buvęs Rusijos diplomatijos vadovas A.Kozyrevas: netikiu, kad V.Putinas panaudos branduolinį ginklą  Rusijoje A. Kozyrevas iki šiol kaltinamas už suartėjimą su vakarais, tariamą šalies interesų nepaisymą bei Rusijos įtakos mažėjimą pasaulyje. (peoples.ru inf.)

 Šaltiniai 

|-

Kategorija:Rusijos diplomatai
Kategorija:Rusijos užsienio reikalų ministrai
Kategorija:Rusijos Valstybės dūmos nariai
Kategorija:Rusijos verslininkai